**Petri Koivisto** (15. marraskuuta 1986 Kiiminki – 26. tammikuuta 2024) oli suomalainen jääkiekkomaalivahti. Koivisto edusti viimeiseksi jäänellä kaudellaaan 2011–2012 Espoon Bluesia, mutta joutui jättämään kauden kesken henkilökohtaisista syistä.

Ura
---

Koiviston kasvattajaseura oli Kiimingin Kiekko-Pojat, josta hän siirtyi C-juniori-ikäisenä Oulun Kärppiin. Jo A-juniori-ikäisenä hän oli Kärppien varamaalivahtina SM-liigassa kausina 2003–2004 sekä 2005–2006. Hän oli SM-liigan pudotuspeleissä Kärppien kokoonpanossa kaudella 2005–2006, jolloin Kärpät voitti pronssia. Suomen jääkiekkoliiton kilpailusääntöjen mukaisesti yksikin kokoonpanopöytäkirjaan merkitty pudotuspeliottelu riittää antamaan pelaajalle SM-mitalin, joten Koivisto on Suomen jääkiekkoliiton käytännön mukaisesti SM-liigajoukkueen pronssimitalisti.

### Mestis-vuodet 2006–2008

Koivisto pelasi urallaan myös Mestistä Kajaanin Hokissa ja TuTossa. Koivisto voitti Hokissa Mestiksen mestaruuden kaudella 2006–2007, mutta hän oli joukkueen kakkosmaalivahtina Joni Myllykosken varjossa. Toisella Mestis-kaudella TuTossa Koivisto torjui joukkueelleen mestaruuden, joka hänen hänen uransa toinen Mestiksen mestaruus.

TuTossa Koivisto otti kiistattoman ykkösmaalivahdin paikan. 4. joulukuuta Koivisto valittiin Mestiksen marraskuun pelaajaksi. Tähän mennessä Koivisto oli pelannut joukkueensa jokaisen siihen mennessä pelatun ottelun kokonaan ja torjunut 23 ottelussa neljä nollapeliä torjuntaprosentilla 92,96 %. Marraskuun torjuntaprosentti oli peräti 94,4 prosenttia. Valintahetkellä TuTo oli Mestiksen sarjakärjessä, toiseksi vähiten maaleja päästäneenä.

Runkosarjassa kaudella 2007–2008 Koivisto pelasi yhtä peliä lukuun ottamatta jokaisen TuTon ottelun. Hän voitti Mestiksen maalivahtipörssin ollen koko Mestiksen vähiten maaleja päästänyt (1,97), parhaimmalla torjuntaprosentilla torjunut (93,09 %) ja eniten nollapelejä (8) pelannut maalivahti. Hänet valittiin myös Mestiksen helmikuun pelaajaksi 2008. Hän pelasi runkosarjan aikana ennätykselliset kahdeksan nollapeliä, joista kolme helmikuussa. Koiviston kauden saavutukset noteerattiin valtakunnallisesti muun muassa iltapäivälehdissä. Hän on myös Suomen jääkiekkoliiton palkituin Mestis-jääkiekkoilija kaudella 2007–2008 ja oman joukkueensa palkituin pelaaja. Koivisto valittiin myös jääkiekkojulkaisu Jatkoajan All Stars -maalivahdiksi.

Kauden 2007–2008 lopuksi Koivisto voitti toisena peräkkäisenä vuonna Mestiksen mestaruuden, kun TuTo oli loppuottelusarjassa Hokkia parempi voitoin 3–1. Koivisto pelasi kaikki TuTon pudotuspelit ja hänellä oli täysiä otteluita pelanneista maalivahdeista pudotuspelien paras torjuntaprosentti (94,97 %).

### SM-liigaan Kärppien kautta

Koivisto solmi kaudeksi 2008–2009 vuoden jatkosopimuksen TuTon kanssa. Hän halusi aluksi jatkaa TuTossa. Koivisto kommentoi asiaa maaliskuussa 2008 seuraavasti:

> »Jos saan ensi kaudella kokemusta yhtä paljon kuin nyt, olen varmasti ensi vuonna valmiimpi kilpailemaan liigassa peliajasta. Vuoden kuluttua TuTo voi sitä paitsi nousta koko joukkueena SM-liigaan.» 
> 
> 

Toukokuussa 2008 Koivisto kuitenkin purki sopimuksensa yhteisymmärryksessä seuransa kanssa ja palasi Oulun Kärppiin, jossa voitti SM-hopeaa keväällä 2009. Kolmen Kärpät-kauden jälkeen Koivisto teki kaksivuotisen sopimuksen Bluesin kanssa.

### Joukkueet

* Kärpät (2008–2011)
* **Blues (2011–2012)**

### Tilastot SM-liigassa

|   |   | Runkosarja |   | Pudotuspelit |   | Palkinnot |   |
| --- | --- | --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |  |  |  |  |  |  |
| 2008–09 | Kärpät | SM-liiga | 23 | 11 | 4 | 8 | 1331 | 55 | 3 | 2,48 | 91,11 | – | – | – | – | – | – | – | – |
| 2009–10 | Kärpät | SM-liiga | 27 | 12 | 3 | 10 | 1526 | 61 | 3 | 2,40 | 91,21 | – | – | – | – | – | – | – | – |
| 2010–11 | Kärpät | SM-liiga | 33 | 14 | 5 | 14 | 1952 | 82 | 0 | 2,52 | 91,54 | – | – | – | – | – | – | – | – |
| 2011–12 | Blues | SM-liiga | 22 | 9 | 8 | 5 | 1317 | 39 | 1 | 1,78 | 93,70 | – | – | – | – | – | – | – | – |
| SM-liiga Yhteensä | 91 | 40 | 14 | 35 | 5278 | 213 | 6 | 2,42 | 91,42 | – | – | – | – | – | – | – | – |

Koiviston palkinnot ja saavutukset
----------------------------------

Joukkuesaavutukset
* A-nuorten SM-hopea Kärpissä 2005–2006
* SM-liigan pronssimitali kaudella 2005–2006 (Oulun Kärpät), ei kuitenkaan peliaikaa
* Kaksi Mestis-mestaruutta kausina 2006–2007 (Kajaanin Hokki) ja 2007–2008 (TuTo)
* SM-liigan hopeamitali kaudella 2008–2009, pelasi 23 runkosarjaottelua.

Henkilökohtaiset saavutukset
* Suomen jääkiekkoliiton valitsema Mestiksen marraskuun pelaaja 2007
* Suomen jääkiekkoliiton valitsema Mestiksen helmikuun pelaaja 2008
* Mestiksen nollapelien ennätys runkosarjassa kaudella 2007–2008 (8 nollapeliä 45 ottelussa)
* Pienin päästettyjen maalien keskiarvo Mestiksen runkosarjassa kaudella 2007–2008 (1,97 maalia per ottelu)
* Paras torjuntaprosentti Mestiksessä kaudella (93,09 %)
* Jatkoajan All Stars -maalivahti kaudella 2007–2008
* Mestiksen paras maalivahti 2008.
* Kauden 2007–2008 palkituin Mestis-pelaaja (Suomen jääkiekkoliitto/Veikkaus)

Lähteet
-------

* Petri Koivisto Eurohockey-sivustolla (englanniksi)
* Petri Koivisto Jatkoaika.comissa (Internet Archive)
* Petri Koivisto The Internet Hockey Databasessa (englanniksi)

### Viitteet

1. ↑  Juha Kanerva, Sasha Huttunen: Entinen SM-liigan maalivahti kuoli 37-vuotiaana IS.fi. Viitattu 25.2.2024.
2. ↑
3. 1 2  Suomen jääkiekkoliiton kilpailusäännöt (Arkistoitu – Internet Archive) (viitattu 29.2.2008)
4. 1 2  Petri Koivisto Mestiksen paras marraskuussa *Jatkoaika.com*.  4.12.2007. Viitattu 4.1.2008.
5. 1 2 3 4  Mestiksen tilastot[vanhentunut linkki] (viitattu 8.3.2008)
6. 1 2  TuTo:n maalivahti Petri Koivisto Helmikuun kuukauden pelaaja (viitattu 2.3.2008)
7. ↑  Iltasanomat/Papu Sintonen 3.3.2008: TuTon Petri Koivisto Mestiksen kuukauden pelaaja[vanhentunut linkki] (viitattu 3.3.2008)
8. 1 2  SJL:n palkitut pelaajat[vanhentunut linkki] (viitattu 1.3.2008)
9. 1 2  Jatkoaika 5.3.2008: TuTo täytti taas tähdistötontit (viitattu 8.3.2008)
10. 1 2  Mestis-magazine 2/2008: Kuukauden pelaaja, Helmikuu: Petri Koivisto (Arkistoitu – Internet Archive) (viitattu 8.3.2008)
11. ↑  Petri Koivisto lähtee TuTosta Kärppien maalille (Arkistoitu – Internet Archive) (viitattu 5.5.2008)
12. ↑  Bluesille kovia vahvistuksia – uusi ykkösvahti värvätty *iltasanomat.fi*.  5.5.2011.  Arkistoitu 25.5.2011. Viitattu 3.9.2011.
13. ↑   (Arkistoitu – Internet Archive)

Aiheesta muualla
----------------

* Petri Koiviston haastattelu Jatkoajassa
* Petri Koivisto Tutorebels-sivuston haastattelussa[vanhentunut linkki]